**Reikalavimai tiekėjų kvalifikacijai**

1. Tiekėjas arba visi tiekėjų grupės nariai atskirai ir ūkio subjektas, kurio pajėgumais remiasi tiekėjas turi atitikti žemiau nurodytus reikalavimus dėl pašalinimo pagrindų nebuvimo (Eil. Nr. 1-11) ir kvalifikacijos reikalavimus (likę reikalavimai). Tiekėjo kvalifikacija turi būti įgyta iki prašymų pateikimo termino pabaigos.

|  |  |  |  |
| --- | --- | --- | --- |
| **Tiekėjų pašalinimo pagrindai** | | | |
| **Eil. Nr.** | **Reikalavimas** | **Atitiktį reikalavimui įrodantys dokumentai** | **Atitinkantis subjektas** |
| 1. | Tiekėjui, kuris yra fizinis asmuo, arba tieatkėjo, kuris yra juridinis asmuo, kita organizacija ar jos padalinys, vadovui, kitam valdymo ar priežiūros organo nariui ar kitam asmeniui, turinčiam (turintiems) teisę atstovauti tiekėjui ar jį kontroliuoti, jo vardu priimti sprendimą, sudaryti sandorį, ar buhalteriui (buhalteriams) ar kitam (kitiems) asmeniui (asmenims), turinčiam (turintiems) teisę surašyti ir pasirašyti tiekėjo apskaitos dokumentus, per pastaruosius 5 (penkerius) metus nebuvo priimtas ir įsiteisėjęs apkaltinamasis teismo nuosprendis ir šis asmuo neturi neišnykusio ar nepanaikinto teistumo už šią nusikalstamą veiklą:  1) dalyvavimą nusikalstamame susivienijime, jo organizavimą ar vadovavimą jam;  2) kyšininkavimą, prekybą poveikiu, papirkimą;  3) sukčiavimą, turto pasisavinimą, turto iššvaistymą, apgaulingą pareiškimą apie juridinio asmens veiklą, kredito, paskolos ar tikslinės paramos panaudojimą ne pagal paskirtį ar nustatytą tvarką, kreditinį sukčiavimą, neteisingų duomenų apie pajamas, pelną ar turtą pateikimą, deklaracijos, ataskaitos ar kito dokumento nepateikimą, apgaulingą apskaitos tvarkymą ar piktnaudžiavimą, kai šiomis nusikalstamomis veikomis kėsinamasi į Europos Sąjungos finansinius interesus, kaip apibrėžta Konvencijos dėl Europos Bendrijų finansinių interesų apsaugos 1 straipsnyje;  4) nusikalstamą bankrotą;  5) teroristinį ir su teroristine veikla susijusį nusikaltimą;  6) nusikalstamu būdu gauto turto legalizavimą;  7) prekybą žmonėmis, vaiko pirkimą arba pardavimą;  8) iš kitos valstybės tiekėjo atliktą nusikaltimą, apibrėžtą Direktyvos 2014/24/ES 57 straipsnio 1 dalyje išvardytus Europos Sąjungos teisės aktus įgyvendinančiuose kitų valstybių teisės aktuose.  Taip pat už šiame reikalavime išvardytas veikas tiekėjui, kuris yra juridinis asmuo, kita organizacija ar jos padalinys, per pastaruosius 5 (penkerius) metus nebuvo priimtas ir įsiteisėjęs apkaltinamasis teismo nuosprendis. | 1. Pateikiamas tiekėjo pasirašytas asmenų turinčių teisę atstovauti tiekėjui ar jį kontroliuoti, jo vardu priimti sprendimą, sudaryti sandorį (tiekėjas, tiekėjo vadovas, valdymo organo nariai, priežiūros organo nariai ir pan.), ir asmenų, turinčių teisę surašyti ir pasirašyti tiekėjo apskaitos dokumentus (buhalteris (-iai) ir pan.) sąrašas, kurio forma pateikiama Sąlygų 1 priedo „Prašymo forma“ 1 priede „Atsakingų asmenų sąrašas“. Dėl kiekvieno sąraše nurodyto asmens turi būti pateikiami šio reikalavimo 2) punkte nurodyti dokumentai; 2. Pateikiamas išrašas iš teismo sprendimo arba Informatikos ir ryšių departamento prie Vidaus reikalų ministerijos ar valstybės įmonės Registrų centro Lietuvos Respublikos Vyriausybės nustatyta tvarka išduotas dokumentas, patvirtinantis jungtinius kompetentingų institucijų tvarkomus duomenis, arba atitinkamos užsienio šalies institucijos dokumentas (pateikiama skaitmeninė dokumento kopija), išduotas ne anksčiau kaip 90 (devyniasdešimt) kalendorinių dienų iki prašymo pateikimo dienos. Jei dokumentas išduotas anksčiau, tačiau jame nurodytas galiojimo terminas ilgesnis nei paraiškų pateikimo terminas, toks dokumentas jo galiojimo laikotarpiu yra priimtinas. | Tiekėjas arba visi tiekėjų grupės nariai atskirai ir ūkio subjektas, kurio pajėgumais remiasi tiekėjas |
| 2. | Tiekėjas yra įvykdęs įsipareigojimus, susijusius su mokesčių, įskaitant socialinio draudimo įmokas, mokėjimu pagal šalies, kurioje jis registruotas, ar šalies, kurioje yra LG, reikalavimus.  Taip pat tiekėjui, kuris yra fizinis asmuo, per pastaruosius 5 (penkerius) metus nebuvo priimtas ir įsiteisėjęs apkaltinamasis teismo nuosprendis ir šis asmuo neturi neišnykusio ar nepanaikinto teistumo arba tiekėjui, kuris yra juridinis asmuo kita organizacija ar jos padalinys, per pastaruosius 5 (penkerius) metus nebuvo priimtas ir įsiteisėjęs galutinis administracinis sprendimas (jeigu toks sprendimas priimamas pagal tiekėjo šalies teisės aktų reikalavimus) už įsipareigojimų, susijusių su mokesčių, įskaitant socialinio draudimo įmokas, mokėjimu, nevykdymą pagal šalies, kurioje registruotas tiekėjas, ar šalies, kurioje yra LG, reikalavimus.  Tačiau šie reikalavimai netaikomi, jeigu:  1) tiekėjas yra įsipareigojęs sumokėti mokesčius, įskaitant socialinio draudimo įmokas ir dėl to laikomas jau įvykdžiusiu šiame reikalavime nurodytus įsipareigojimus;  2) įsiskolinimo suma neviršija 50 Eur (penkiasdešimt eurų);  3) tiekėjas apie tikslią jo įsiskolinimo sumą informuotas tokiu metu, kad iki paraiškų pateikimo termino pabaigos nespėjo sumokėti mokesčių, įskaitant socialinio draudimo įmokas, sudaryti mokestinės paskolos sutarties ar kito panašaus pobūdžio įpareigojančio susitarimo dėl jų sumokėjimo ar imtis kitų priemonių, kad atitiktų šio reikalavimo 1 punkto nuostatas. Tiekėjas šiuo pagrindu nepašalinamas iš pirkimo procedūros, jeigu, LG reikalaujant pateikti aktualius dokumentus, nurodytus šios lentelės 1.2 eilutės stulpelyje „Atitiktį reikalavimui įrodantys dokumentai“, jis įrodo, kad jau yra laikomas įvykdžiusiu įsipareigojimus, susijusius su mokesčių, įskaitant socialinio draudimo įmokas, mokėjimu. | 1. Įrodymui, kad tiekėjas yra įvykdęs įsipareigojimus, susijusius su mokesčių mokėjimu ir neturi nurodyto teistumo, pateikiama: Išrašas iš teismo sprendimo, Valstybinės mokesčių inspekcijos prie Lietuvos Respublikos finansų ministerijos išduotas dokumentas, arba valstybės įmonės Registrų centro Lietuvos Respublikos Vyriausybės nustatyta tvarka išduotas dokumentas, patvirtinantis jungtinius kompetentingų institucijų tvarkomus duomenis, jeigu tiekėjas yra registruotas užsienio šalyje - atitinkamos užsienio šalies institucijos dokumentas (pateikiama skaitmeninė dokumento kopija), išduotas ne anksčiau kaip 90 (devyniasdešimt) kalendorinių dienų iki prašymo pateikimo dienos. Jei dokumentas išduotas anksčiau, tačiau jame nurodytas galiojimo terminas ilgesnis nei paraiškų pateikimo terminas, toks dokumentas jo galiojimo laikotarpiu yra priimtinas.   2) Įrodymui, kad tiekėjas yra įvykdęs įsipareigojimus, susijusius su socialinio draudimo įmokų mokėjimu ir neturi nurodyto teistumo, pateikiama:  2.1) Jeigu tiekėjas yra juridinis asmuo, registruotas Lietuvos Respublikoje, dėl įsipareigojimų įvykdymo įrodymo iš jo nereikalaujama pateikti jokių šį reikalavimą įrodančių dokumentų. LG tikrina duomenis pats nacionalinėje duomenų bazėje (<http://draudejai.sodra.lt/draudeju_viesi_duomenys/>). Jeigu dėl „Sodros“ informacinės sistemos techninių trikdžių LG neturės galimybės patikrinti neatlygintinai prieinamų duomenų apie tiekėją (juridinį asmenį), ji turės teisę prašyti tiekėjo (juridinio asmens), pateikti nustatyta tvarka išduotą dokumentą, patvirtinantį atitiktį šiam reikalavimui. Įrodymui, kad toks tiekėjas neturi teistumo, pateikiama išrašas iš teismo sprendimo arba valstybės įmonės Registrų centro Lietuvos Respublikos Vyriausybės nustatyta tvarka išduotas dokumentas, patvirtinantis jungtinius kompetentingų institucijų tvarkomus duomenis (pateikiama skaitmeninė dokumento kopija).  2.2) Jeigu tiekėjas yra fizinis asmuo, registruotas Lietuvos Respublikoje, pateikia išrašą iš teismo sprendimo, Valstybinio socialinio draudimo fondo valdybos teritorinių skyrių ir kitų Valstybinio socialinio draudimo fondo įstaigų, susijusių su Valstybinio socialinio draudimo fondo administravimu, išduotą dokumentą, arba valstybės įmonės Registrų centro Lietuvos Respublikos Vyriausybės nustatyta tvarka išduotą dokumentą, patvirtinantį jungtinius kompetentingų institucijų tvarkomus duomenis (pateikiama skaitmeninė dokumento kopija).  2.3) Kitos valstybės tiekėjas, kuris yra fizinis arba juridinis asmuo, pateikia šalies, kurioje jis yra registruotas, kompetentingos valstybės institucijos išduotą pažymą (pateikiama skaitmeninė dokumento kopija).  Jeigu užsienio tiekėjas negali pateikti 1) ir/ar 2) punkte nurodytų dokumentų, nes valstybėje narėje ar atitinkamoje šalyje tokie dokumentai neišduodami arba toje šalyje išduodami dokumentai neapima visų šiuose punktuose keliamų klausimų, jie gali būti pakeisti:  1) priesaikos deklaracija;  2) oficialia tiekėjo deklaracija, jeigu šalyje nenaudojama priesaikos deklaracija. Oficiali deklaracija turi būti patvirtinta valstybės narės ar tiekėjo kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos.  2.2 ir 2.3 punktuose nurodyti dokumentai turi būti išduoti ne anksčiau kaip 90 (devyniasdešimt) kalendorinių dienų iki prašymo pateikimo dienos. Jei dokumentas išduotas anksčiau, tačiau jis galioja jo vertinimo metu, toks dokumentas yra priimtinas. | Tiekėjas arba visi tiekėjų grupės nariai atskirai ir ūkio subjektas, kurio pajėgumais remiasi tiekėjas |
| 3. | Tiekėjas su kitais tiekėjais nėra sudaręs susitarimų, kuriais siekiama iškreipti konkurenciją atliekamame pirkime (tiekėjas pašalinamas iš pirkimo procedūros, jei LG dėl šio reikalavimo neatitikties turi įtikinamų duomenų). | Pateikiama EBVPD. LTG nereikalauja papildomų dokumentų dėl atitikties šiam reikalavimui įrodymo. | Tiekėjas arba visi tiekėjų grupės nariai atskirai ir ūkio subjektas, kurio pajėgumais remiasi tiekėjas |
| 4. | Tiekėjas neatitinka šio pašalinimo pagrindo –tiekėjas pirkimo metu pateko į interesų konflikto situaciją, kaip apibrėžta Komunalinio sektoriaus pirkimų įstatymo 33 straipsnyje ar Viešųjų pirkimų įstatymo 21 straipsnyje, ir atitinkamos padėties negalima ištaisyti (laikoma, kad atitinkamos padėties dėl interesų konflikto negalima ištaisyti, jeigu į interesų konfliktą patekę asmenys nulėmė LG (įskaitant Komisiją) sprendimus ir šių sprendimų pakeitimas prieštarautų Komunalinio sektoriaus pirkimų įstatymo ar Viešųjų pirkimų įstatymo nuostatoms). | Pateikiama EBVPD. LTG nereikalauja papildomų dokumentų dėl atitikties šiam reikalavimui įrodymo. | Tiekėjas arba visi tiekėjų grupės nariai atskirai ir ūkio subjektas, kurio pajėgumais remiasi tiekėjas |
| 5. | Tiekėjas neatitinka šio pašalinimo pagrindo – dėl tiekėjo pagalbos pasirengiant pirkimui buvo pažeista konkurencija, kaip nustatyta Komunalinio sektoriaus pirkimų įstatymo 39 straipsnio 3 ir 4 dalyse ar Lietuvos Respublikos viešųjų pirkimų įstatymo 27 straipsnio 3 ir 4 dalyse, ir atitinkamos padėties negalima ištaisyti; | Pateikiama EBVPD. LTG nereikalauja papildomų dokumentų dėl atitikties šiam reikalavimui įrodymo. | Tiekėjas arba visi tiekėjų grupės nariai atskirai ir ūkio subjektas, kurio pajėgumais remiasi tiekėjas |
| 6. | Tiekėjas neatitinka šių pašalinimo pagrindų:  1) tiekėjas pirkimo procedūrų metu nuslėpė informaciją ar pateikė melagingą informaciją apie Pirkimo dokumentuose nustatytų tiekėjų pašalinimo pagrindų nebuvimą ir atitiktį kvalifikacijos reikalavimams, ir LG gali tai įrodyti bet kokiomis teisėtomis priemonėmis, arba tiekėjas dėl pateiktos melagingos informacijos negali pateikti dokumentų, patvirtinančių pirkimo dokumentuose nustatytų tiekėjų pašalinimo pagrindų nebuvimą ir atitiktį kvalifikacijos reikalavimams.  2) tiekėjas ankstesnių procedūrų, atliktų, Lietuvos Respublikos viešųjų pirkimų, atliekamų gynybos ir saugumo srityje, įstatymo ar Komunalinio sektoriaus pirkimų įstatymo nustatyta tvarka, metu nuslėpė informaciją ar pateikė melagingą informaciją dėl VPĮ 46 ir 47 straipsniuose nustatytų reikalavimų arba tiekėjas dėl pateiktos melagingos informacijos negalėjo pateikti patvirtinančių dokumentų, reikalaujamų pagal VPĮ 50 straipsnį, dėl ko per pastaruosius 1 (vienerius) metus buvo pašalintas iš pirkimo procedūrų arba per pastaruosius 1 (vienerius) metus buvo priimtas ir įsiteisėjęs teismo sprendimas.  3) vadovaujantis kitų valstybių teisės aktais ankstesnių procedūrų metu tiekėjas nuslėpė informaciją ar pateikė melagingą informaciją arba dėl melagingos informacijos pateikimo negalėjo pateikti patvirtinančių dokumentų, dėl ko per pastaruosius 1 (vienerius) metus buvo pašalintas iš pirkimo procedūrų arba per pastaruosius 1 (vienerius) metus buvo priimtas ir įsiteisėjęs teismo sprendimas ar taikomos kitos panašios sankcijos. | Pateikiama EBVPD. LTG nereikalauja papildomų dokumentų dėl atitikties šiam reikalavimui įrodymo. | Tiekėjas arba visi tiekėjų grupės nariai atskirai ir ūkio subjektas, kurio pajėgumais remiasi tiekėjas |
| 7. | Tiekėjas neatitinka šio pašalinimo pagrindo – tiekėjas pirkimo metu ėmėsi neteisėtų veiksmų, siekdamas daryti įtaką LG sprendimams, gauti konfidencialios informacijos, kuri suteiktų jam neteisėtą pranašumą pirkimo procedūroje, ar teikė klaidinančią informaciją, kuri gali daryti esminę įtaką LG sprendimams dėl tiekėjų pašalinimo, jų kvalifikacijos vertinimo, laimėtojo nustatymo, ir LG gali tai įrodyti bet kokiomis teisėtomis priemonėmis; | Pateikiama EBVPD. LTG nereikalauja papildomų dokumentų dėl atitikties šiam reikalavimui įrodymo. | Tiekėjas arba visi tiekėjų grupės nariai atskirai ir ūkio subjektas, kurio pajėgumais remiasi tiekėjas |
| 8. | Tiekėjas neatitinka šio pašalinimo pagrindo:  1) tiekėjas yra neįvykdęs sutarties, sudarytos vadovaujantis VPĮ, Lietuvos Respublikos viešųjų pirkimų, atliekamų gynybos ir saugumo srityje, įstatymu ar Komunalinio sektoriaus pirkimų įstatymų ar koncesijos sutarties ar netinkamai ją įvykdęs ir tai buvo esminis sutarties pažeidimas, kaip nustatyta Lietuvos Respublikos civiliniame kodekse(toliau – esminis sutarties pažeidimas), dėl kurio per pastaruosius 3 (trejus) metus buvo nutraukta sutartis arba per pastaruosius 3 (trejus) metus buvo priimtas ir įsiteisėjęs teismo sprendimas, kuriuo tenkinamas perkančiosios organizacijos, perkančiojo subjekto ar suteikiančiosios institucijos reikalavimas atlyginti nuostolius, patirtus dėl to, kad tiekėjas sutartyje nustatytą esminę sutarties sąlygą vykdė su dideliais arba nuolatiniais trūkumais, ar per pastaruosius 3 (trejus) metus buvo priimtas perkančiosios organizacijos / perkančiojo subjekto sprendimas, kad tiekėjas sutartyje nustatytą esminę sutarties sąlygą vykdė su dideliais arba nuolatiniais trūkumais ir dėl to buvo pritaikyta sutartyje nustatyta sankcija.  2) vadovaujantis kitų valstybių teisės aktais, per pastaruosius 3 (trejus) metus nustatyta, kad tiekėjas, vykdydamas ankstesnę sutartį, ankstesnę sutartį su LG arba ankstesnę koncesijos sutartį, sutartyje nustatytą esminį reikalavimą vykdė su dideliais arba nuolatiniais trūkumais ir dėl to ta ankstesnė Pirkimo sutartis buvo nutraukta anksčiau, negu toje Pirkimo sutartyje nustatytas jos galiojimo terminas, buvo pareikalauta atlyginti žalą ar taikomos kitos panašios sankcijos.  3) tiekėjas yra įsteigtas, siekiant išvengti šio reikalavimo 1-2 punktuose nurodytų pašalinimo pagrindo taikymo ir LG dėl to turi įtikinamų duomenų. | Pateikiama EBVPD. LTG nereikalauja papildomų dokumentų dėl atitikties šiam reikalavimui įrodymo. | Tiekėjas arba visi tiekėjų grupės nariai atskirai ir ūkio subjektas, kurio pajėgumais remiasi tiekėjas |
| 9. | Tiekėjas nėra padaręs profesinio pažeidimo, kai už finansinės atskaitomybės ir audito teisės aktų pažeidimus tiekėjui ar jo vadovui paskirta administracinė nuobauda ar ekonominė sankcija, nustatytos Lietuvos Respublikos įstatymuose ar kitų valstybių teisės aktuose, ir nuo sprendimo, kuriuo buvo paskirta ši sankcija, įsiteisėjimo dienos arba nuo dienos, kai asmuo įvykdė administracinį nurodymą, praėjo mažiau kaip vieneri metai. | Pateikiama EBVPD. LTG nereikalauja papildomų dokumentų dėl atitikties šiam reikalavimui įrodymo. | Tiekėjas arba visi tiekėjų grupės nariai atskirai ir ūkio subjektas, kurio pajėgumais remiasi tiekėjas |
| 10. | Tiekėjas neatitinka šių pašalinimo pagrindų:  1) tiekėjas yra nemokus, jam iškelta restruktūrizavimo ar bankroto byla, inicijuotos ar pradėtos likvidavimo procedūros, kai jo turtą valdo teismas ar bankroto administratorius, kai jis su kreditoriais yra sudaręs taikos sutartį (tiekėjo ir kreditorių susitarimą tęsti tiekėjo veiklą, kai tiekėjas prisiima tam tikrus įsipareigojimus, o kreditoriai sutinka savo reikalavimus atidėti, sumažinti ar jų atsisakyti), kai jo veikla sustabdyta ar apribota arba jo padėtis pagal šalies, kurioje jis registruotas, teisės aktus yra tokia pati ar panaši. (tiekėjas nepašalinamas iš pirkimo procedūros tik tuo atveju, jeigu jis pateikia pagrįstų įrodymų, kad sugebės tinkamai įvykdyti sutartį);  2) tiekėjas yra padaręs rimtą profesinį pažeidimą ir dėl to kyla abejonių, kad jis sąžiningai vykdys sudarytą sutartį. Tiekėjas pašalinamas iš pirkimo procedūrų dėl šių pažeidimų:  a) profesinės etikos pažeidimo, kai nuo tiekėjo pripažinimo nesilaikančiu profesinės etikos normų momento praėjo mažiau kaip vieneri metai;  b) konkurencijos, darbuotojų saugos ir sveikatos, informacijos apsaugos, intelektinės nuosavybės apsaugos pažeidimo, už kurį tiekėjui ar jo vadovui yra paskirta administracinė nuobauda ar ekonominė sankcija, nustatytos Lietuvos Respublikos ar kitų valstybių įstatymuose, kai nuo sprendimo, kuriuo buvo paskirta ši sankcija, arba nuo dienos, kai asmuo įvykdė administracinį nurodymą, įsiteisėjimo dienos praėjo mažiau kaip vieneri metai;  c) draudimo sudaryti draudžiamus susitarimus, įtvirtinto Lietuvos Respublikos konkurencijos įstatyme ar panašaus pobūdžio kitos valstybės teisės akte, pažeidimo, kai nuo sprendimo paskirti Lietuvos Respublikos konkurencijos įstatyme ar kitos valstybės teisės akte nustatytą ekonominę sankciją įsiteisėjimo dienos praėjo mažiau kaip 3 (treji) metai. | Pateikiama EBVPD. LTG nereikalauja papildomų dokumentų dėl atitikties šiam reikalavimui įrodymo, išskyrus 1 punkte nurodytą reikalavimą. Pagrįsdamas 1 punkto reikalavimą tiekėjas turi pateikti:  1) Jeigu tiekėjas yra juridinis asmuo, registruotas Lietuvos Respublikoje, iš jo nereikalaujama pateikti jokių reikalavimą įrodančių dokumentų.  LG tikrina duomenis pats nacionalinėje duomenų bazėje (http://www.registrucentras.lt/jar/p/index.php). Jeigu dėl informacinės sistemos techninių trikdžių LG neturės galimybės patikrinti neatlygintinai prieinamų duomenų apie tiekėją (juridinį asmenį), ji turės teisę prašyti tiekėjo (juridinio asmens), pateikti nustatyta tvarka išduotą dokumentą, patvirtinantį atitiktį šiam reikalavimui.  2) Jeigu tiekėjas yra fizinis asmuo, registruotas Lietuvos Respublikoje, jis pateikia Valstybės įmonės Registrų centro išduotą išrašą ar šios įmonės Lietuvos Respublikos Vyriausybės nustatyta tvarka išduotą dokumentą, patvirtinantį jungtinius kompetentingų institucijų tvarkomus duomenis nurodytoms aplinkybėms įrodyti, arba teismo išduotą išrašą iš teismo sprendimo, jei toks yra (pateikiama skaitmeninė dokumento kopija).  3) Kitos valstybės tiekėjas, kuris yra fizinis arba juridinis asmuo, pateikia šalies, kurioje jis yra registruotas, kompetentingos valstybės institucijos išduotą pažymą (pateikiama skaitmeninė dokumento kopija).  4) Nurodyti dokumentai turi būti išduoti ne anksčiau kaip 90 (devyniasdešimt) kalendorinių dienų iki prašymo pateikimo dienos. Jei dokumentas išduotas anksčiau, tačiau jis galioja jo vertinimo metu, toks dokumentas yra priimtinas. | Tiekėjas arba visi tiekėjų grupės nariai atskirai ir ūkio subjektas, kurio pajėgumais remiasi tiekėjas |
| 11. | Tiekėjas neatitinka šio pašalinimo pagrindo – tiekėjas neatitinka minimalių patikimo mokesčių mokėtojo kriterijų, nustatytų Lietuvos Respublikos mokesčių administravimo įstatymo 401 straipsnio 1 dalyje ir dėl to laikomas padariusiu šiurkštų profesinį pažeidimą. | Pateikiama EBVPD. LTG nereikalauja papildomų dokumentų dėl atitikties šiam reikalavimui įrodymo.  LTG tiekėjų duomenis savarankiškai tikrina nacionalinėje duomenų bazėje <http://www.vmi.lt/cms/informacija-apie-mokesciu-moketojus> | Tiekėjas arba visi tiekėjų grupės nariai atskirai ir ūkio subjektas, kurio pajėgumais remiasi tiekėjas |

1. Tiekėjas turi atitikti šiuos kvalifikacijos reikalavimus (kvalifikacija turi būti įgyta iki prašymų pateikimo termino pabaigos):

| **Eil. Nr.** | **Reikalavimas** | **Atitiktį reikalavimui įrodantys dokumentai** | **Subjektas, kuris turi atitikti reikalavimą** |
| --- | --- | --- | --- |
| 12. | Tiekėjas yra registruotas Europos Sąjungos valstybėje narėje, Šiaurės Atlanto sutarties organizacijos valstybėje narėje ar trečiojoje šalyje, kuri yra pasirašiusi Pasaulio prekybos organizacijos sutartį dėl viešųjų pirkimų ir kitus tarptautinius susitarimus, kurie yra privalomi valstybėms narėms. | Tiekėjas turi pateikti informaciją apie registracijos šalį pagal KVS 4 priede nurodyta informaciją. | Tiekėjas, tiekėjų grupės nariai ir (arba) ūkio subjektas, kurio pajėgumais remiasi tiekėjas. |
| 13. | Per pastaruosius 10 (dešimt) metų iki prašymų pateikimo termino pabaigos arba per laiką nuo tiekėjo įregistravimo dienos (jei tiekėjas vykdo veiklą mažiau nei 10 (dešimt) metų) turi būti įvykdęs ir (arba) vykdyti bent vieną naujų elektrinių riedmenų (savaeigių riedmenų ir (ar) lokomotyvų) sutartį, kuriems buvo išduotas  leidimas eksploatacijai vadovaujantis 2008 m. birželio 17 d. Europos Parlamento ir Tarybos direktyva 2008/57/EC (su vėlesniais pakeitimais) dėl geležinkelių sistemos sąveikos Bendrijoje, tiekimo sutartį (-is), kurios (-ių) bendra vertė yra ne mažesnė kaip 57 (penkiasdešimt septyni) mln. Eur. Jei tiekėjas teikia informaciją apie vykdomą (-as) sutartį (-is), laikoma, kad jo patirtis atitinka keliamą reikalavimą, jei vykdomos (-ų) sutarties (-ių) įvykdyta dalis per pastaruosius 10 (dešimt) metų arba per laiką nuo tiekėjo įregistravimo dienos (jei tiekėjas vykdo veiklą mažiau nei 10 (dešimt) metų) yra ne mažesnė nei 57 (penkiasdešimt septyni)mln. Eur. | Tiekėjas turi pateikti:  1.  pagrindinių per pastaruosius 10 (dešimt) metų įvykdytų ir (ar) vykdomų sutarčių sąrašą, parengiamą pagal KVS 3 priede reikalaujamą informaciją;   2. sutarties (-čių) objektui (Prekėms), vadovaujantis 2008 m. birželio 17 d. Europos Parlamento ir Tarybos direktyva 2008/57/EC dėl geležinkelių sistemos sąveikos Bendrijoje (su vėlesniais pakeitimais), išduotų leidimų skaitmenines kopijas.  LTG prašymu, tiekėjas turi pateikti:  1. laisvos formos užsakovo raštišką patvirtinimą, kad sutartis (-ys) vykdoma (-os) / įvykdyta (-os) tinkamai, parengtą pagal LTG prašyme nurodytus kriterijus. Tiekėjui nepateiktus tokio patvirtinimo, LTG gali prašyti tiekėjo įrodyti, kad sutartis (-ys) vykdoma (-os) / įvykdyta (-os) tinkamai, pateikiant tai įrodančius dokumentus (užsakymų kopijos, prekių priėmimo-perdavimo aktai ir pan.). | Tiekėjas, tiekėjų grupės nariai bendrai (gali ir vienas tiekėjų grupės narys) ir (arba) ūkio subjektas, kurio pajėgumais remiasi tiekėjas, jeigu šis ūkio subjektas prisiima solidarią atsakomybę už Pirkimo sutarties įvykdymą. |
| 14. | Per pastaruosius 10 (dešimt) metų iki prašymų pateikimo termino pabaigos arba per laiką nuo tiekėjo įregistravimo dienos (jei tiekėjas vykdo veiklą mažiau nei 10 (dešimt) metų) tiekėjas (savarankiškai arba JVS pagrindu) turi būti įvykdęs ir (arba) vykdyti bent vieną sutartį, kurios apimtyje tiekėjas projektavo ir/ar gamino naujus riedmenis (savaeigius riedmenis ir (ar) lokomotyvus), o pagamintiems riedmenims, buvo išduotas leidimas eksploatuoti 1520 (1524) mm vėžėje. Jei tiekėjas teikia informaciją apie vykdomą sutartį, laikoma, kad jo patirtis atitinka keliamą reikalavimą, jei vykdomos sutarties apimtyje tiekėjas suprojektavo ir/ar pagamino bent vieną riedmens tipą (riedmenį), kuriam buvo išduotas leidimas eksploatuoti 1520 (1524) mm vėžėje. | Tiekėjas turi pateikti:  1. pagrindinių per pastaruosius 10 (dešimt) metus įvykdytų ir (ar) vykdomų sutarčių sąrašą, parengiamą pagal KVS 3 priede reikalaujamą informaciją;  2. jei sutartis (-ys) įvykdyta (-os) / vykdoma (-os) JVS pagrindu, pateikti dokumentus, įrodančius kad įvykdytos (-ų) / vykdomos (-ų) sutarties (-čių) apimtyje tiekėjas atliko riedmenų projektavimą ir/ar juos gamino;  3. leidimo eksploatuoti suprojektuotą ir pagamintą riedmenį 1520 (1524) mm vėžėje skaitmeninę kopiją;  LTG prašymu, tiekėjas turės pateikti:  1. laisvos formos užsakovo raštišką patvirtinimą, kad sutartis (-ys) vykdoma (-os) / įvykdyta (-os) tinkamai, parengtą pagal LTG prašyme nurodytus kriterijus. Tiekėjui nepateiktus tokio patvirtinimo, LTG gali prašyti tiekėjo įrodyti, kad sutartis (-ys) vykdoma (-os) / įvykdyta (-os) tinkamai, pateikiant tai įrodančius dokumentus (užsakymų kopijos, prekių priėmimo-perdavimo aktai ir pan.). | Tiekėjas, tiekėjų grupės nariai bendrai (gali ir vienas tiekėjų grupės narys) ir (arba) ūkio subjektas, kurio pajėgumais remiasi tiekėjas, jeigu šis ūkio subjektas prisiima solidarią atsakomybę už Pirkimo sutarties įvykdymą. |
| 15. | Tiekėjo metinės veiklos pajamos kiekvienais paskutiniaisiais 3 (trejais) finansiniais metais, o jeigu tiekėjas įregistruotas ar veiklą atitinkamoje srityje pradėjo vėliau, – nuo tiekėjo įregistravimo dienos, iš riedmenų gamybos ir (ar) pardavimo ir (ar) nuomos yra ne mažesnės kaip 100 mln. Eur per metus. | Pažyma (arba pažymų rinkinys), kurioje nurodoma reikalaujama informacija, pasirašyta Tiekėjo vadovo ir Tiekėjo vyriausiojo buhalterio ar kito asmens, turinčio teisę teisės aktų nustatyta tvarka tvarkyti Tiekėjo apskaitą. Jei Tiekėjas negali pateikti reikalaujamos informacijos už paskutinius finansinius metus, pateikiama pažymą (ar pažymų rinkinys) už ankstesnius iš eilės einančius metus, pasirašyta pirmiau nurodytų atsakingų asmenų. | Tiekėjas, tiekėjų grupės nariai bendrai (gali ir vienas tiekėjų grupės narys) ir (arba) ūkio subjektas, kurio pajėgumais remiasi tiekėjas, jeigu šis ūkio subjektas prisiima solidarią atsakomybę už Pirkimo sutarties įvykdymą. |